
PERSONATGES 

Carles,  jove  de  23  anys  de  vida  lleu- 
gera. 

Martina.  Mare  de  Carles  de  45  anys, 
viuda. 

Roser  noya  de  18  anys  neboda  de  Mar- 
tina. 

Federich.  jove  de  25  anys  amich  de 
Carles. 

Teresa,     serventa  de  Martina  de  25 
anys. 

Jan.  home  d'uns  50  anys  masover  de  la 
Roser. 

Aquesta  comèdia  va  estrenarse  al 
Teatre  Català  Romea  per  la  «Nova  Em- 
presa de  Teatre  Català»  baix  la  direc- 
ció de  F  Adrià  Gual,  la  nit  del  4  de  Mars 
de  1910  baix  el  següent  repartiment: 

Carles,  senyor  Barbosa;  Martina,  se- 
nyora Verdier;  Roser,  senyora  Baró  (E) 
Federich,  senyor  Capdevila;  Teresa, 
senyoreta  Huguet;  Jan,  Sirvent. 


672665 


ACTE  PRIMER 


L'acció  a  Barcelona  y  en  l'època  present.  Al  alsar- 
se  el  teló  son  les  dèu  del  matí.  L'escena  repre- 
senta el  menjador  d'una  casa,  de  classa  mitja  a- 
comodada,  ab  un  balcó  al  fons  y  portes  laterals. 


ESCENA  I 
Martina,  reptant  a  riel  seu  fill  Carles 

MART1NA 

Es  vergonyós  Carles!  Te  sembla  que  son 
hores  de  llevarse?  Que  vols  que  diga  el  servei? 
Quin  concepte  vols  queformin  de  tú?  Que  vols 
qu'expliquin  a  n'els  de  fóra  casa? 

CARLES 

(serio,  fentse  el  Has  de  la  corbata) 
Tan  se  m'endona  del  servei  y  de  la  gent;  lo 
que  vull  es  anar  bé  jo  mamà;  lo  demés  son 
trons.  Qu'hem  donarèu  l'esmorzar? 

MARTINA 

Ja  no  se  com  dirtho,  que  tens  de  fer  una  re- 
solució en  la  teva  manera  de  viure;  ja  tens  vin- 
titrés  anys  Carles;  es  hora  de  que  sies  útil  per 
alguna  cosa;  tots  venim  al  mon  pera  complir 
una  missió;  si  el  teu  pare  visqués  no  t  passe- 
jaries no,  tot  el  dia. 

CARLES 

No  es  pas  veritat  qu'hem  passegi  tot  lo  dia. 
De  lo  que  hauríem  fet  no  podem  parlarne;  an' 
el  mon  si  ve  per  viure,  per  gosar.  Te  penses 
qu'haig  de  fer  com  tú  que  t'amoines  per  qu'els 
Interessos  s'abaixen  y  els  queviures  s'encarei- 
xen? Jo  no,  el  papà  và  treballar  lo  suficient 
pera  deixar  una  fortuna,  soch  sol  y... 

MARTINA 

Y  ha  d'ésser  teva,  vols  dir  això?  Es  veritat, 
emprò  recordet  que  molts  richs  s'han  tornat 
pobres,  procura  treballar  y  aixís  conseguiràs 
dues  coses,  viure  com  cal  y  aumentaràs  els 
cabals  qu'els  teus  pares  et  deixin,  sien  pochs  o 
sien  molts. 

CARLES 

Et  fàs  pessada!  sempre  la  mateixa  cansó.  Ja 
treballaré;  prò  sino  trobo  feina  com  volsqu'ho 
fassi,  tot  està  tan  explotat. 

martina,  ab  plany 

Qu'em  faig  pessada!  Deu  l'hagi  ben  perdo- 
nat el  teu  pare,  ab  quina  maJa  hora  và  morirse. 

CARLES 

L'hora  de  morirse  mai  es  bona.  Ab  tot 
això  no  esmorso,  y  encara  que  els  queviures 
estiguin  cars,  jo  tinch  dret  a  alimentarme,  no 
et  sembla?  (truca  el  timbre). 

MARTINA 

Molt  amarch  et  tindrà  d'ésser  el  pà  que 
menjes. 

CARLES 

Mamà  ja  en  tinch  prou  de  tan  sermonejar;  * 

sempre  som  a  quaresma  a  n'aquesta  casa. 
Estiguem  tranquils  si  pot  ser  una  sola  vegada. 

MARTINA 

Tranquils!... 

CARLES 

Y  es  clar  dóna. 

MARTINA 

Y  després  de  esmorzar  ahont  anirem,  què 
farem? 

CARLES 

Tú  fes  lo  que  vulgues;  jo  ja  tinch  feina:  els 
amichs  m'esperen  al  circol. 

MARTINA 

Magnífich!  no  se  si  es  cinisme,  o  qu'ets  curt 
de  gambals. 

CARLES 

Ni  una  cosa,  ni  l'altre. 

MARTINA 

Per  tú  faràs  fill  meu,  Deu  fassi  qu'et  duri 
sempre  aquesta  bona  vida  si  es  que  pot  dirse 
bona,  la  vida  que  tú  portes. 

CARLES 

Y  no  ha  de  durar. 

ESCENA  II 
Teresa 
(entrant  per  la  porta  dreta) 
Dispensi  senyoret,  pro  no  podia  deixar  la 
feina.  Vol  esmorzar  el  senyoret? 

CARLES 

Sí,  desseguida. 

TERESA 

Que  vol  avuy  el  senyoret? 

CARLES 

Fesme  una  truita  el  rom. 

teresa,  sen  và 

Tot  seguit... 

ESCENA  III 
Carles,  ab  ironia 
Qu'et  sembla  mamà?  ab  rom  y  sucre  no  serà 
pas  amarch  el  pà. 

MARTINA 

Pobre  CarlesI 

CARLES 

Sembla  qu'et  fassi  llàstima.  No  dóna  no;  tú 
vius  cent  anys  enrera,  tot  t'agrada  misteriós  y 
mitg  a  les  fosques,  enrahonar  baix,  riure  no 
més  els  dies  de  festa,  anar  a  missa  cada  dia, 
sermonejar  a  totes  hores,  en  fi  t'agrada  la 
claror  de  llumanera  y  els  carrerons  estrets. 
Còm  vols  que  jo  m'hi  avinga  a  n'aquesta  vida 
siguent  jove  en  ple  siglevint?;  {ab  apasiona- 
ment)  Els  fills  ja  no  som  com  abans  esclaus  dels 
pares,  no,  ara  som  com  si  diguéssim  amichs, 
que  viuen  ab  comunitat,  ben  independents 
uns  d'altres;  la  societat  actual  només  tindrà  de 
ésser  de  gent  amiga,  sens  altre  lligam  que  la 
voluntat  y  com  que  l'amistat  no  es  cap  con- 

tracte,  tothom  seria  lliure  com  els  aucells,  y 
aixís  no  serien  possible  els  plets. 

MARTINA 

Quines  doctrines  son  aquestes? 

CARLES 

Modernes,  del  últim  figurí? 

MARTINA 

D'algún  figuron  deuen  ésser. 


ESCENA  IV 
Teresa 

(portant  la  truita  y  una  botella  de  rom) 
Si  es  servit,  senyoret. 

CARLES 

(bromejant  y  encenent  la  truita) 
Qu'et  sembla,  mamà,  si  deuen  cremar  com 
aquesta  truita  les  ànimes  comdemnades  a 
n'el  foch  etern. 

MARTINA 

De  això  parlàvem! 

CARLES 

En  vols  mamà? 

MARTINA 

Que  t'aprofiti. 

TERESA 

Vol  alguna  altre  cosa,  senyoret? 

CARLES 

Volguer  rai... 

MARTINA 

Ja  tenim  el  timbre,  vesten...  (pausa). 

carles,  menjant 
Y  si  hem  donguesis  vint  duros? 

martina,  estr anyada 
Vint  duros! 

Carles 

Hi  han  hagut  moltes  festes  aquest  mes;  jo 
no  en  tinch  cap  culpa  si  el  San  Parefà  celebrar 
tantes  diades... 

MARTINA 

De  poch  en  poch  he  arrivat  a  donarte  fins 
un  duro  diari,  ja  no  puch  ni  dech  donarten 
més;  no  som  cap  milionaris  nosaltres. 

CARLES 

Ho  sento  però  els  necessito. 

MARTINA 

Mal  gastes  molt,  y  això  s'ha  de  acabar. 

CARLES 

Que  me'ls  vols  donar? 

martina,  resolta 
Un  dia  o  altre  tenia  de  dirte  que  ja  n'hi 
havia  prou,  y  avuy  es  aquest  dia. 

CARLES 

Hagués  sigut  un  dia  que  no  els  hagués  nece- 
sitat  hauries  estat  molt  oportuna,  però  avuy... 
martina,  seria 

Es  inútil. 

carles 

Està  bé,  d'un  puesto  o  altre  sortiràn. 

MARTINA 

Com  et  burles  de  mí?  Carles,  a  Deu  tinch 
de  donar  compte  de  la  educació  que  et  dongui; 
no  tinch  dret  a  perdret,  sols  tinch  obligació  de 
salvarte  Carles!  Recordat  del  teu  pare,  vulgues 
fer  com  ell,  treballa,  déixem  que  et  puga 
veurà  felís;  sento  qu'hem  falten  forses  fill 
meu... 

carles,  revoltés 
Encara  més  planys!  a  l'últim  no  s'hi  podrà 
viure  a  n'aquesta  casa.  Pensem  diferent  mamà. 
Quedat  tú  ab  les  teves  teories,  deixem  a  mi 
viure  la  meva  vida;  ja  m'hi  trobo  bé  jo  aixís; 
deixem  qu'hem  perdi  y  deixem  esmorzar  ab 
tranquilitat  si  es  que  pots. 

MARTINA 

Desgraciat!...  {pausa  un  poch  llarga). 

CABLES 

(acabant  d  esmorzar) 
Si  bé  en  Federich  dígali  que  l'he  esperat  fins 
ara,  que'm  trobarà  el  círcol...  (pausa  curta), 
m'els  dónes  o  no?  ja'm  ía  fàstich  tenirlos  de 
demanar  tantes  vegades;  fins  aquí  no  es  sinó 
lo  meu  qu'em  dones  tart  o  d'hora... 

mahtina,  planyentse 
Ben  aviat  serà  Carles... 

CARLES 

Si  no  t'escoltessis  algú  qu'et  xiula  les  orelles, 
a  casa  nostra  seria  la  felicitat  mateixa,  però 
t'escoltes  a  tothom,  tothom  t'enganya;  m'els 
dones  o  no  els  vint  duros? 

MART1NA 

Que  tinch  de  fer  Deu  meu! 

Carles 

Donarmels,  dóna.  (pausa). 

martína,  resolta 
No  t'els  dono  fill  meu  no,  no  fels  dono. 

CARLES 

No  mels  vol  donar?  Està  bé,  no  tenim  de 
renyir  per  aixó,  ja  els  trobaré  no  tingues  por. 

MARTÍNA 

Veus  com  et  burles  de  mí. 

CARLES 

No  se  que  dirte,  els  necessito. 

martína,  resolta 

Al  cap  hem  arrivat!  Carles  qu'has  fet  del 
anell  del  teu  pare?  fà  dies  que  no'l  portes... 
{pausa  curta). 

carles,  confós 
No  havia  pensat  a  dirtho;  el  vareig  perdre. 

MARTINA 

L'has  perdut!  y  no  podràs  recobrarlo? 

CARLES 

Qui  el  troba... 

MARTINA 

Però  ja  sabs  qu'era  el  que  jo  vareig  regalarli 
el  fer  un  any  d'haver  nascut  tú,  qu'ell  el  và 
portar  sempre,  y  que  sols  s'el  và  treure  abans 
de  morir;  tants  de  recorts  qu'empresonava  per 
mi  aquell  anell!  Recordat  ahontpots  haverlo 
perdut?  Per  tots  els  sants,  trobal! 

CARLES 

Qui  se'n  recorda  de  vuit  dies  enrera;  es  molt 
difícil. 

MART1NA 

Fesho  per  la  memòria  del  teu  pare,  si  no 
vols  ferho  per  mi. 

CARLES 

Ja  en  parlarem  després  del  anell.  M  els 
dones  si  0  no  els  vint  duros:? 

martina,  horrorit^ada 
Oh!  no,  no  ets  fill  meu,  no. 

CARLES 

Adeu,  mamà...  (anantsen). 

MARTINA 

Carles! 

CARLES 

Els  amichs  m'esperen... 

MARTINA 

No  es  cap  contracte  l'amistat. 


ESCENA  V 

Teresa,  entrant 
El  senyoret  Sans  demana  per  vostè. 

CARLES 

Ja  era  hora;  adeu. 

martí na,  depressa 
Digui  al  senyoret  Sans  que  fassi  el  favor 
d'entrar. 

teresa  (se'n  va) 

CARLES 

Quhem  de  fer  comèdia?  (pausa) 
ESCENA  VI 

FEDERICH 

Ab  el  seu  permís,  Donya  Martina.  (desde  el 
dintell  de  la  porta  esquerra.) 

MARTINA 

Endavant  Federich... 

FEDERICH 

Que  diu  de  bò  donya  Martina?  Hola  Carles. 
carles,  neguitós 

Hola. 

MARTINA 

De  bò,  rès5  y  a  casa  de  vostè? 

federich 

Sens  novetat,  gràcies.  Y  donchs  que  no  es 
troba  bé?  {Martina  dona  a  compendre  que  no.) 

CARLES 

Has  arrivat  just;  ara  mateix  me'n  anava,  si- 
nó que  la  mamà... 

MARTINA 

He  volgut  tenir  el  gust  de  saludarlo.  Ja  feya 
molts  dies  que  no  l'havia  vist,  veritat? 
federich 

Li  agraeixo  molt  l'atenció. 

CARLES 

(passejantse  neguitós) 
Ara  ja  devem  poder  anarnosen;  et  sembla? 

FEDER1CH 

Home,  vas  molt  depressa... 

MART1NA 

Aquí  casa  el  punxen.  No  s'hi  pot  estar  may 
ni  una  hora  seguida.  Vostè  no  ho  es  aixís;  li 
agrada  estar  en  familia. 

FEDERICH 

No  puch  estarhi  molt:  els  estudis  m'ocupen 
molt  de  temps;  la  major  part  del  dia. 

martina,  planyentsen 

Quin  disbarat  va  fer  en  Carles  en  deixar  la 
■carrera,  tenintne  ja  quatre  anys,  veritat?  Ara 
ja  fora  advocat  com  vostè. 

FEDERICH 

Si,  va  ésser  una  llàstima. 

MARTINA 

(indica  a  Federkh,  que  s'assenti) 
jo  prou  li  suplico... 

CARLES 

Per  parlar  d'això  l'has  fet  entrar?  Quina  llau- 
na! Veuràs,  jo  m'en  vaig.  Ja  vindràs  quan  vul- 
guis Federich.  La  cosa  s'embolica,  que  vens  o 
£t  quedes? 

federich,  assentanise 
Em  quedo. 

MARTINA 

Y  tu  també,  Carles... 

carles  se'n  và  bruscament 
lo  no,  adeu;  em  trovaràs  al  Circol. 

MARTINA 

la  ho  veu,  Federich! 

FEDERICH 

Coneixent  el  seu  caràcter  no  té  que  ferne 
càs... 

MARTINA 

Però  que  no  es  molt  mal  fet  anarsen  d'a- 
questa manera?  Vol  perdres  y  ho  conseguirà 
ben  prompte.  Ell  es  ven  la  salut;  a  mi  me  la 
roba. 

FEDERICH 

Tothom  té  el  seu  genit,  y  ell  el  té  aixís... 
viu... 

MARTÏNA 

Això  no  es  genit...  ell  es  pensa  que  ignora 
totes  les  seves  trapaceries;  ja  ho  sab  vostè  tant 
bé  com  jo.  Pobre  Carles! 

FEDERICH 

D'en  Carles  se'n  diuhen  moltes  de  coses  que 
jo  sé  que  no  son  pas  veritat.  L'enveja  fa  enrao- 
nar molt  a  la  gent. 

MARTINA 

Quina  enveja  vol  que  li  tinguen.  Desde  que 
va  conèixer  a  n'aquella  dóna,  el  meu  fill  no  es 
el  mateix;  està  tot  cambiat.  D'els  llibres  es  và 
distreure  tot  seguit,  oblidantse  de  totes  les 
obligacions  que  com  a  fill  em  devia.  Ella,  la 
que  li  diuen  Miss  Folly,  ha  guanyat  son  cor,  si 
jo  pogués  parlarli  a  n'aquesta  dóna... 

FEDERICH 

No  l'entendria,  es  inglesa. 

MARTINA 

Vetaquí  per  que  li  ha  servit  a  n'en  Carles 
apendre  aquest  idioma. 

FEDER1CH 

Donya  Martina,  aquestes  menes  de  senyores 
ab  els  homes  s'entenen  sense  necessitat  de  par- 
lar. Si  vostè  hi  anés  ja  té  per  ben  segur,  que 
encara  que  parlés  el  seu  idioma  no  la  compen- 
dría  de  rès. 

MARTINA 

Esverí  tat! 

FEDER1CH 

Això  no  la  preocupi,  Donya  Martina;  li  pas- 
sarà... 

MARTINA 

Si  vostè  pogués  distreureli  aquesta  follia, 
ferli  compendre  la  rahó.  Serà  capàs  d'abando- 
narme  per  aquesta  dóna,  pobre  de  mi! 

FEDER1CH 

No  tingui  por,  això  no  es  rès  més  que  una 
ilusió:  ell  l'estima  a  vostè. 

MARTINA 

Dispensim  Federich,  que  sense  volguer  l'hi 
he  omplert  el  cap  de  coses  que  sola  tinch  que 
passaries,  però  necesito  esplayarme...  pla- 
nyim,  Federich. 

FEDERICH 

Es  una  proba  d'afecte  que  vostè  ,m  dóna 
parlantme  ab  tanta  familiaritat,  y  jo  n'estich 
molt  reconegut. 

MARTINA 

Poden  estar  ben  contens  els  pares  de  vostè. 
Vagi,  vagi,  no  estigui  més  entretingut  per 
mi... 

FEDERICH 

Creguim  Donya  Martina;  menys  la  mort  tot 
té  arreglo  en  aquest  mon. 

MARTINA 

Les  dònes  a  vegades  son  pitjor  que  la  mort. 

FEDERICH 

Tots  els  joves  tenim  un  temps  qu'estem  com 
si  diguéssim  distrets,  però  es  passatjer,  després* 
d'una  tamburinada  torna  a  sortir  el  sol. 

MARTINA 

No  pas  per  ell... 

FEDERICH 

Per  que  no?  En  Carles  té  molt  bon  íondo,  es 
bon  xicot.  No  ho  dubti... 

MARTINA 

Molt  bo  però'm  mata.  Peró  vagi,  vagi,  Fe- 
derich  ja  l'he  molestat  prou... 

FEDERICH 

Vostè  no  molesta  may,  disposi  sempre. 

MARTINA 

Em  vol  ler  un  favor? 

FEDERICH 

Digui. 

MARTINA 

Vol  intentar  de  parlarli  a  veure  si  el  conveni 
de  continuar  la  carrera?  Li  agrairé  molt. 

FEDERICH 

Temo  que  serà  inútil;  l'última  vegada  que 
vareig  parlarli  ab  un  poch  més  trenquem  la 
nostra  amistat,  y  la  veritat;  n'obstant  per  com- 
plaurela  ho  intentaré  de  nou. 

MARTINA 

Si  té  de  renyir  ab  vostè  de  cap  de  les  mane- 
res. Vostè  es  l'únich  company  que  de  veres 
l'estima;  ab  vostè  tinch  una  esperansa.  Ja  pot 
compendre  quins  foren  els  meus  desitjós. 

FEDERICH 

El  seu  desitj  es  pera  mi  un  manament. 

MARTINA 

Gràcies,  Federich;  vinguil  a  veure  sovint... 

federich,  aixecanise 
Ho  faré  Donya  Martina;  ab  el  permís  de 
vostè... 

MARTINA 

Oh!  quant  de  rato  l'he  entretingut;  molts  re- 
corts  a  casa  seva.  El  vindrà  a  veure  sovint  ve- 
ritat?.,. Gràcies. 

federich,  s'en  vd 
Ja  sé  la  porta;  no  cal  qu  es  molesti... 

(de  la  porta) 

martina,  desdel  dintell 
Teresa,    Teresa...   moltes   gràcies,  Fede- 
rich. (pausa,) 


ESCENA  VII 

TERESA 

(entrant  per  la  porta  esquerra) 
Senyoreta,  hi  han  uns  senyors  que  demanen 
per  vostè. 

MARTINA 

Uns  senyors!  Qui  son!  No  estich  per  visites. 


ESCENA  VIII 

ROSER 

(entrant  alegre  per  la  porta  esquerra) 
Si  som  nosaltres  tia!...  {labrassa) 

martina,  sorpresa 
La  Roser,  y  en  Jan... 

JAN 

Poch  ens  esperaven  avuy... 

ROSER 

Quina  sorpresa,  eh!  Y  en  Carles? 

MARTINA 

Acaba  de  sortir:  avuy  si  que  no  us  esperava, 
de  veritat* 

ROSER 

Ha  sigut  de  cop  y  volta.  Ahir  encara  no  sa- 
víem  si  vindríem. 

MARTINA 

Y  que  tal,  Jan? 

JAN 

Jo  bé;  la  Tona,  la  cama  encara  li  fà  el  boig; 
la  quitxalla  ferma  com  els  pins.  Tots  m'han 
donat  moltes  de  memòries.  A  vostè  la  trobo 
molt  fresca.  Si  la  Tona  se'm  conservés  aixís... 

ROSER 

Ja  feya  dos  mesos  que  no  havíem  baixat 
de  l'hisenda 

TERESA 

Donchs  jo  en  tenia  un  pressentiment  de  que 
tenien  de  venir.  Gom  que  may  està  més  de  dos 
mesos  sense  venir  la  senyoreta. 

roser 

Tia,  en  Jan  no  sè  qu'et  porta  de  l'hisenda. 

JAN 

No  rès,  senyora;  sinó  que  venir  a  ciutat 
sense  cap  cosa  de  la  masia,  a  un  li  sembla  com 
si  vingués  sol  a  ciutat;  la  Tona  m'ha  donat  a- 
quest  cistell  per  vostès... 

martína,  prenent  el  cistell 

Per  que  tenieu  de  ferho! 

JAN 

Prenguin  la  voluntat.  No  se  pas  que  hi  ha 
posat. 

MARTÍNA 

Gràcies  Jan;  te  Teresa,  endressaho  y  arregla 
els  dos  quartos... 

teresa,  agafant  el  cistell 
Està  bé,  senyoreta. 

roser 

No  més  arreglen  un,  Teresa;  en  Jan  se  en- 
toma avuy  mateix. 

martína 

De  veritat,  Jan? 

jan 

Si  senyora,  tinch  la  badella  apunt  de  sortir 
del  pàs  un  dia  d'aquets  y  ... 

roser 

Jo  me  estaré  ab  tu  vuyt  o  dèu  dies.  He 

vingut  pera  fer  provisió  de  robes  d'hivern,  yal 
mateix  temps  a  depositar  la  caixeta  de  les  joyes 
en  un  Banch.  Hi  han  hagut  molts  robos  aquest 
istiu;  veritat,  Jan? 

JAN 

Molts  senyora,  molts... 

ROSER 

Sabs  a  can  Perdiu?  Fà  dèu  dies  els  hi  varen 
robar  la  major  pa.t  de  les  joyes;  sort  del  noy 
gran  del  masover  o  sinó  els  deixen  sense  ni 
tan  sols  una. 

JAN 

Y  sort  de  la  gossa  també;  té  un  nas  aquella 
bèstia... 

MARTINA 

Ben  fet  d'haverles  portades,  però  si  que  nf 
alarmes... 

ROSER 

No  tingues  por,  tia.  En  previsió  de  lo  que 
pogués  succehir,  he  fet  del  somatén  a  tots  els 
homes  de  l'hisenda.  Ara,  tots  dormen  acasa... 

JAN 

De  tots  modos... 

ROSER 

(li  dona  la  caixa,  que  treu  del  sach  de  md) 
Ara  no  en  tinch  pas  gens  de  por;  té  la  cai- 
xeta. Demà  podrem  duria  a  un  Banch... 

JAN 

Però  y  el  senyoret  Carles,  encara  va  tant 
mudat? 

roser 

Ni  una  sola  vegada  ha  pujat  a  veurem. 

MARTINA 

Està  tan  ocupat... 

ROSER 

Que  ja  treballa  potser? 

MARTINA 

Aviat,  ara  està  buscant... 

JAN 

A  íè  si  jo  fos  rich,  no  treballaria  pàs,  li  ben 
prometo... 

ROSER 

Costa  molt  de  trobar  una  cosa  que  acomodi. 
Té,  óbrela  la  caixeta. 

martina,  obrint  la  caixa 
No  puch;  que  costa... 

roser,  obrintla 
Aquet  pany  l'haig  de  fer  arreglar;  sempre 
fa  això...  ara. 

(iots  miren  les  joies  voltant  la  taula  de  menjar) 

JAN 

Son  un  tresor  aquestes  joies.  Encara  me  en- 
recordo  del  dia  que  les  portava  la  senyora 
Agna,  el  dia  que  va  casarse,  Deu  la  tinga  al 
cel.  Que  n'era  de  hermosa  y  que  bé  li  esque- 
ien! Un  no  sabia  pas  que  mirar,  si  les  joies  o  a 
n'ella;  molt  brillava  la  pedreria  emprò  molt 
més  brillaven  els  seus  ulls. 

ROSER 

(deixant  la  caixa  damunt  la  taula,  sense  tencar) 
Pobra  mamà! 

MART1NA 

No  fem  memòria  de  lo  passat...  Voleu  men- 
jar alguna  cosa  Jan,  y  tú  Roser? 

roser 

Jo  no,  tia;  ja  son  les  dotze... 

MARTINA 

Yvos,  Jan? 

JAN 

Ab  perdó  de  la  senyora,  emprò  m'estimo 
més  ferme  un  tip  a  l'hora  de  dinar. 

ROSER 

En  Jan  mai  pertlagana. 

JAN 

Si  tingués  tantes  pessetes  com  gana,  ja  no 
tindria  cap  dent. 

roser 

Més  val  menjar  poch  y  pahir  bé,  Jan. 

JAN 

Això  es  un  dia,  Roser... 

roser 

Jan,  ja  son  les  dotze  y  teniu  d'aprofitar  el 
temps.  A  quina  hora  dinarem? 

MARTINA 

Fins  a  dos  quarts  de  dugués  teniu  temps. 

ROSER 

Ja  ho  sentiu. 

JAN 

Tenen  unes  costums  ben  extranyes  a  ciutat; 
a  n'aquesta  horaa  la  hisenda  fem  la  mitg-dia- 
da. 

MART  INA 

Nousapureu  per  això,  també  podreu  feria. 

JAN 

La  veritat,  el  dia  que  no  faig  la  mitg-diada, 
de  tot  m'olvido,  faig  enfadar  a  la  Tona,  y  apa- 
llisso a  la  mula... 

POSER 

No  trigueu  y  aixís  podreu  dormir  y  us  estal- 
viareu tanta  de  feina. 

jan,  anantsent 
Essent  aixís,  torno  tot  seguit.  Sis  metres  m' 
ha  dit  la  Tona;  veritat,  Roser? 

roser 

Si,  sis  metres.  No  vos  descuideu  pas  d'anarli 
a  comprar  la  mitja  de  goma. 

JAN 

De  memòria,  faig  com  de  gana;  també  en 
tinch  forsa.  Mira,  tinch  dc  comprar  la  mitja, 
tres  bacallans,  una  cotilla... 

ROSER 

Ja  teniu  la  mida  de  la  cotilla? 

JAN 

Si  fà  0  no  íà,  la  Tona  té  la  mateixa  cintura 
que  jo. 

roser 

Aneu  y  no  ens  feu  pas  esperar. 

MARTINA 

No  tingueu  angunia;  si  trigueu  ja  os  espe- 
rarem. 

ROSER 

Apa  donchs,  qu'espereu? 

JAN 

(s'en  paper  la  porta  esquerra) 
No  rès;  estiguen  bons,  donchs... 

MART1NA 

Adeu  siau,  Jan. 

ESCENA  IX 
roser  asentantse 

Veuràs  com  se  descuidarà  de  la  meitat  de  les 
coses. 

MARTINA 

Ell  sí  qu'està  ben  fresch  que  diu  en  Jan,  es 
més  gran  que  jo,  y... 

ROSER 

Ni  els  mals  de  cap,  ni  rès,  l'envelleix;  es  de 
pasta  d'agnus. 

martina,  suspirant 
Ditxós  d'ell... 

ROSER 

Que't  vindrà  bé  de  sortir  aquesta  tarda.  Ara 
ja  es  massa  tart,  y  després  també  tenim  qu'en- 
raonar  de  les  nostres  coses.  Diguem,  ja  fa  més 
bondat  en  Carles?  Y  es  clar  que  si;  no  tenia 
de  ésser  pas  sempre  criatura.  Ja  es  hora  de  que 
sia  formal;  ja  té  vintitres  anys.  Y  és  veritat  que 
té  relacions  ab  una  còmica.  Ay!  m'ha  escapat. 

MARTINA 

Aixís  ho  diuen.  Es  igual  qu'era,  Roser;  no 
té  remey  ha  d'esser  un  desgraciat.  Jo  no  podré 

aguantarho  molt  temps,  Me  sento  cansada; 
ja  no  puch  com  abans. 

ROSER 

Aixís  que  t'he  vist  ja  ho  hem  endevinat;  a  la 
cara  ho  portes  ben  escrit!...  Jo  que'm  pensava... 

MARTINA 

De  mal  en  pitjor,  sempre. 

ROSER 

Pobre  Carles! 

MARTINA 

Si  Deu  no  s'en  apiada,  no  sé  pas  quina  serà 
lo  seu  fí.  Tot  son  enredes,  astúcies,  mentides; 
de  tot  Roser  de  tot.  Pensa  enganyarme  y  es 
ell  qui  s'enganya. 

roser 

Però  per  què  no  t'hi  formalises.  Tu  en  tens 
un  poch  la  culpa. 

MARTINA 

Pobre  Roser. 

ROSER 

No  ho  era  pas  aixís  abans  en  Carles. 

MARTINA 

Abans  no,  però  ara  sí. 

roser 

Per  què  Don  Federich  no  li  fà  un  sermó; 
per  què  no  el  vas  a  veure? 

MARTINA 

Don  Federich,  ja  se'n  ha  cansat,  ja  no  en 
vol  sapiguer  rés  més  d'ell.  Sola  tinch  que  llui- 
tar; o  ell  o  jo  ha  d'ésser  vensut.  Pobre  d'ell  si 

surt  victoriós.  No  tinch  a  ningú,  Roser.  Estich 
sola  y  es  burla  de  mí... 

ROSER 

Això  no  tens  de  tolerarho.  Molt  bo  es  ésser 
indulgent  empro  a  vegades  es  perjudicial. 
Tens  d'ésser  més  enèrgica,  tens  de  cridar;  fes 
com  jo  que  faig  por  a  tots  els  homes  de  l'hi- 
senda y  això  que  tots  m'estimen  forsa:  ja  ho 
sabs  tú. 

MART1NA 

Ja  rès  puchfer;  ara  sols  Deu  hi  pot. 

ROSER 

Y  t'aconsolaríes  a  passar  la  vida  sofrint, 
mentres  ell  es  diverteix?  Tan  de  coratge  has 
perdut? 

MARTINA 

Sols  la  mort  pot  resoldre  el  meu  sufrir. 
roser,  irada 

No  tia!  y  mil  voltes  no;  tú,  tan  bona...  que 
t'has  cregut  senyor  Carles?  Que  ja  no  hi  havia 
ningú  que  pogués  ferte  mella?  T'has  equivo- 
cat. Encara  hi  soch  jo,  ho  sabs?  (pujant  de  tò) 
Tia,  per  ara  no  me'n  vaig.  (resoludà)  Avans  de 
abandonar  tota  esperansa  vull  lluytarhi  jo;  si, 
jo.  Ja  veuràs  com  m'escoltarà  y  ens  barallarem 
tant  quant  sia  necessari. 

MARTINA 

Això't  penses,  que  t'escoltarà?  Hi  té  moltes 
cabòries  en  el  seu  cervell,  està  molt  distret,  y 
després  per  què  volssapiguer  qu'es  un  desen- 
gany. 

ROSER 

Aixís  agafaré  experiència;  deixem  íerab  tota 
llibertat. 

MARTINA 

Vols  jugar  ab  foch?... 

ROSER 

No  tingués  por  tia... 

MARTINA 

Serà  en  và  tot  lo  que  fassis. 

roser 

Ja  veurem... 

MARTINA 

Pro,  què  intentes? 

roser 

Fer  d'en  Carles,  un  noi  obedient  y  treba- 
llador. Han  trucatl  Sí;  es  ell,  anémsen...  (mi- 
rant a  la  porta  esquerra), 

MARTINA 

Però,  per  què? 

roser,  anantsent 
Vina,  deixemlo  entrar;  després  sortiré  jo  sola. 
Vina;  cuita, 

MARTINA 

Noble  es  lo  teu  propòsit;  tot  serà  en  và. 
(sen  và). 

{queda  V escena  un  moment  sola) 

ESCENA  X 

Teresa,  entrant 
Ara  mateix  eren  aquí,  senyoret... 

Carles 

Es  deuen  haver  amagat;  com  si  fos  una  fera, 
jo. 

TERESA 

Això  es  que  volen  donarli  una  sorpresa.  En 
Jan  ha  sortit  a  fer  compres.  Vol  qu'els  hi 
digui,  que  vostè  es  aquí? 

CARLES 

No  digues  rès.  Ja'm  deuràn  veure;  si  tens 
feina  ja  la  pots  fer... 

teresa,  anantsen 
Està  bé,  senyoret. 

CARLES 

Escolta,  Teresa. 

TERESA 

Mani,  senyoret? 

CARLES 

Acostat. 

TERESA 

Què  vol? 

CARLES 

Me  pots  deixar  dèu  duros? 

TERESA 

No  se  pas  si  els  tinch... 

CARLES 

Que  tens  por  que  no  t'els  torni?  Quants  més 
t'en  deuré  menys  en  malgastaràs.  Teniu  molts 
capritxos  les  dones.  Demà  t'els  tornaré.  La 
mamà  no  ha  pensat  a  donarmels,  y  ara  els  hi 
tindria  de  demanar  essenti  la  Roser,  y  no  m' 
agrada  qu'els  de  fóra  casa  sàpiguen  tant  com 
jo. 

teresa,  s'en  pà 
Aniré  a  veure  si  els  trobo... 

CARLES 

Busquels  bé,  y  els  trobaràs,  (passejantse  ne- 
guitós, es  para  davant  la  capsa  de  les  joies  que 
>està  oberta). 

carles,  estranyat 
Qu'es  això!  Joies? 

ESCENA  XI 

Teresa,  entrant  li  dona  un  billet  de  banch 
Tingui  senyoret,  si  es  servit. 

carles,  serio 

Dóna. 

teresa,  mirant  les  joies 
Son  les  joies  de  la  senyoreta  Roser. 

carles 
Y  perquè  son  aquí? 

TERESA 

No  ho  se  pas;  pot  ser  per... 

CARLES 

Què  fan?  que  no  surten. 

TERESA 

La  senyoreta  Roser  s'està  cambiant  el  vestit; 
desseguida  sortiràn.  No  els  hi  he  dit,  no,  que 
vostè  era  aquí. 

CARLES 

Ben  fet.  (pausa)  Mira,  agafa  el  sombrero  y 
treume  una  taca;  un  aucell  m'hi  ha  fet  barreja. 

TERESA 

Son  atrevits,  però  son  tant  bufons;  a  mi 
m'encanten... 

CARLES 

Ah,  si! 

TERESA 

Ab  aquell  xiu-xiu,  si  s'en  deuen  dir  de  coses, 
y  vès,  nosaltres  no  els  entenem  de  rès.  Tan 
bonich  que  deu  ésser  lo  que  es  diuen,  perquè 
volant  han  de  dir  coses  més  boniques  que  no- 
saltres; està  clar,  com  que  veuen  el  cel  més  de 
la  vora  que  nosaltres. 

CARLES 

Qui  pogués  volar? 

TERESA 

Li  agradaria  volar,  senyoret? 

CARLES 

Ves,  ves,  netèjem  el  sombrero... 

teresa,  s'en  pà 
Desseguida,  senyoret,  {pausa  curta) 
carles,  tafanejant  les  joies 
Una  soguilla,  arrecades,  cadena...  té  un  bon 
empenyo  tot  això  (mirant  per  tots  cantons ,  y 
lluitant  ab  la  seva  conciencia,  acaba  per  apode- 

rar  se  de  la  so  guilla,  ficdntsela  a  la  butxaca  de 
l 'americana) .  (pausa)  Teresa,  Teresa,  (cridant). 


ESCENA  XII 
Roser,  entrant  cambiada  de  trajo 
Què  desitja  el  senyor  cosí? 

carles,  queda  sorprès 

ROSER 

Qu'et  pasa?  Soch  jo!  poch  me  feies  per  aquí 
veritat? 

carles,  fingint  alegria 
De  veritat  m'has  sorprès.  Y  que  dius  de  bò? 
Si  que  vas  mudada;  sembles  una  noia  de 
ciutat,  ab  aquest  trajo. 

ROSER 

De  ciutat  seré  per  una  temporada  llarga  o 
curta,  ja  veurem. 

CARLES 

Ah!,  sí!  no  t'entornes  avui? 

ROSER 

Si  et  faig  nosa... 

CARLES 

Tú  diràs... 

ROSER 

No  esperava  menos.  (pausa).  Però  qu'estàs 
parat!;  enrahona  home!. 

carles,  nerviós 
Y  els  d'allí  l'hisenda? 

ROSER 

Aixís  home,  abís...  bé  molt  bé.  (pausa). 
roser 

Me  sembla  que  no  t'  ha  satisfet  del  tot  lar 
meva  arribada? 

CARLES 

No  en  fassis  cas;  estich  un  poch... 

POSER 

Si  ja  sé;  un  poch  distret,  no  es  això? 

CARLES 

Si,  això,  distret.., 

ROSER 

Però  qu'estàs  nerviós.  Qualsevulga  diria  qur 
et  contraria  la  meva  presencia;  no  vinch  pas 
tant  sovint... 

CARLES 

Y  la  Tona  y  els  nois  y  els  gossos,  bé,  eh! 

ROSER 

Si,  home,  si.  Si  tenies  de  sortir,  per  mi  no 
fassis  cap  compliment.  Que  pot  ser  estaves 
convidat  a  dinar  fóra  de  casa?  Ves,  home,  ves, 
no  el  fassis  esperar  al  teu  amich.  Ah!  tens 
rahó,  que  sia  la  enhorabona»  per  molts  anys, 
ja  se  que  tornes  a  estudiar,  creu  que  vareig 
tenirne  una  grosa  alegria;  ja  ho  deya  jo 
que  no  podries  avenirte  a  la  vida  de  no  fer  rès.. 
Quan  hagis  acabat  buscarem  rahons  a  la  Tuyes 
de  can  Manso:  figurat,  de  poch  en  poch, 
sense  que  jo  m'en  adonés,  ha  llunyat  les  fites 
de  la  seva  vinya  dintre  la  meva.  Has  vist  des- 
vergonyiment igual? 

CARLES 

Si  qu'es  atrevida,  y  si  qu'en  tens  per  temps 
si  jo  tinch  que  portar  el  plet. 

ROSER 

No  vindria  pas  d'un  any;  tú  acaba,  veuràs 
com  tothom  de  Vilamorta  ve  a  aconsellarse 
ab  tú.  Faig  molta  propaganda,  pots  estarme  a- 
grahit. 

CARLES 

Si,  t'estich  molt  agrahit  {apart)  Aquesta's 
burla  de  mi. 

roser,  apart 
Ara  comensem   Y  com  estem  de  novies...? 

carlss,  neguitosissim 
Molt  bé,  molt  bé. 

ROSER 

Ah,  si!  donchs  to  no  en  sabia  pas  rès.  Cóm 
es  que  no  m'ho  havies  escrit?  Ja  ho  se:  déus 
esperar  acabar  la  carrera  per  casarte,  no  és  això? 
Molt  ben  pensat,  7  qui  es  ella  si  es  pot  sapi- 
guer?... 

(arles,  irat 
Es  diu  com  vulgues,  Maria,  Catarina,  Sin- 
lorosa... 

ROSER 

Però  Carles!  ^u'et  passa,  dispensa  home; 
no'm  creia  que  )ogués  mortificarte  per  pre- 
guntar el  seu  non. 

crles,  anantsen 

Ja  torno...  dispensem... 

ESCENA  XIII 

Martina,  entrant  es  troba  de  fit  a  fit  ab  en 
Carles  j 

Erets  aquí,  Carles?  Ja  veuà  quina  sorpresa 
ens  ha  donat  la  Roser;  estarà  ab  nosaltres  una 
llarga  temporada,  veritat?  f 

roser,  agafant  la  capsa !de  les  joies 
Si  tia,  me  sembla  que  sérà  llarga.  Teles 
joies;  sort  qu'entre  lladres  n'ep  pert  rès. 
martina,  prenent  la  capsà  de  les  joies 
Aquí  casa  estant  ben  segures,  Roser. 

roser  I 

Les  vols  veure,  Carles?,  lesjsom  portades  per 
dipositaries  en  un  Banch,  hi  nan  hagut  molts 
robos  per  aquelles  encontradfes. 

carles,  neguitosissim 

No'et  molestis;  les  conechpé  prou.  Alli  a  la 
masia  les  he  vistes  més  d'un  èop  y  quan  érem 
petits  ens  hi  disfressàvem;  t'ep  recordes...? 

ROSER 

Quins  temps  aquellsl  Jo  fen  de  pubilla  y  tú 
d'hereu;  ara  no  se  pas  de  lo  cue  fem... 

MARTINA  l\ 

Si  el  temps  no  caminés...! 

roser,  ananisent  a  la  von  del  balcó 
,  Què  faríem  parats!  No,  nc,  que  corri,  que 
voli  el  temps  tia,  viure  ab  orses  emocions; 
ara  plorar,  ara  riure,  ara  éser  jove,  després 

vell,  aixís,  aixís,  caminar  sempre;  prou  que 
ve'l  reposar. 

martina,  parlant  a  en  Carles 
Tens  rahó!  ha  vingut  per  ferme  companyia! 
No  t'en  dones  pena  de  qu'et  prengui  el  teu 
lloch? 

CARLES 

No  et  queixaves  d'estar  sempre  sola;  aixís 
tindràs  companyia. 

MARTINA 

Aixís  podràs  separarte  més  de  mi,  no  es 
això?  (Martina  y  Carles  es  disputen  ab  veu 
baixa). 

roser 

Els  de  ciutat  apenes  el  veyeu  el  cel,  tant 
gran  qu'es  veu  a  la  masia!  {Carles  dona  mitja 
empenta  a  l'espatlla  de  Martina). 

roser,  adonantse  de  lacció  d'en  Carles 
Qu'ets  felís  Carles,  (acostanshi).  Si  jo  pogués 
acariciaria  a  la  meva  mare.  Oh!  Potser  anaves 
a  ferli  un  petó  y  per  mi...  perdoneume,  em- 
prà un  petó  a  la  mare  se  li  pot  fer  sempre; 
bésala,  Carles,  bésala. 

carles,  inmutat  no  sapiguent  què  fer, 
shi  acosta  y  li  ja  un  petó  al  jront 
roser,  contenta 
Aixís  m'agrada!  Ara  un,  jo  (la  besa). 

MARTINA 

Bona  minyona  (besantla). 

ROSER 

Veritat  que  triga  en  Jan? 

MARTINA 

Es  d'hora  encara,  (apart).  Vuit  mesos  que 
no  m'havia  besat! 

roser,  vora  el  balcó 

Mira  tia,  has  vist  quins  pensaments  més 
hermosos  en  aquet  test;  m'en  esculliré  un 
(s'en  và  a  riel  balcó). 

carles,  apassionat  com  si  parlés  ab  miss  Folly 
Fins  lladre  soch  per  tú,  miss  Folly. 


TELÓ 


SEGÓN  ACTE 


El  mateix  menjador  del  primer  acte.  En  Federich 
s'està  en  una  butaca  llegint. 


ESCENA  I 

roser,  portant  flors  se  para  al  dintell  de  la 
porta. 

Ah!  es  vostè,  Federich;  no  sabia... 

federich,  aixecantse 
Per  serviria,  Roser.  La  minyona  m'ha  fet 
entrar  aquí;  espero  en  Carles. 

ROSER 

Vostè  ja  es  de  casa;  no  pot  trigar  gaire  a  ve- 
nir en  Carles. 

FEDERICH 

Gracias,  Roser. 

ROSER 

Llegia  les  poesies  den  Casas  y  Amigó?  veri- 
tat que  son  hermoses? 

FEDERICH 

Tan  hermoses  com  les  flors  que  vostè  porta. 

ROSER 

Per  ésser  criades  en  testos,  no  son  pas  gens 
esquifides. 

FEDERICH 

Com  poden  ésser  esquifides,  siguentne  cui- 
dades  per  tan  gentil  jardinera... 

roser 

Gràcies,  Federich;  jo  prou  voldria  que  crei- 
xessin ufanes,  però  en  testos  es  molt  difícil. 
Quins  pensaments  li  sembla  son  més  hermo- 
sos,  els  que'l  poeta  escriu  en  aquest  llibre  o 
els  que  jo  porto  aquí? 

FEDERICH 

Per  pensaments  bonichs,  els  de  vostè,  Ro- 
ser. 

roser 

Continuí,  continui  llegint;  no  vuy  destor- 
barlo.  Son  molt  interesants  aquets  versos. 

FEDERICH 

Molt  interessants,  estant  sols  el  llibre  y  jo; 
essenthi  vostè,  vostè  es  la  més  hermosa  poesia. 
roser,  riallera 

En  Federich  es  torna  poeta  (posa  les  flors 
damunt  la  taula  de  menjar.) 

FEDERICH 

Si  jo  sapigués  parlar  com  ells... 

roser 

Què  diria  més  de  lo  que  diu. 

FEDERICH 

Pot  ser  diria  menys  empro  mes  ben  dit. 

ROSER 

Es  una  llàstima  que  no  sia  poeta  vostè.  No 
ho  ha  probat  may  de  fer  versos? 

FEDERICH 

Tots  en  tenim  quelcom  de  poetes,  y  n'obs- 
tant els  vers  poetes  se  poden  contar. 

ROSER 

Els  veritables  poetes  son  aquells  que  porten 
els  cabells  llarchs,  y  estant  tots  esgrogueïts  com 
si  estiguesin  malaltissos. 

FEDERICH 

No,  aquets  son  la  pesadilla  de  la  poesia.  Su- 
poso que  dèu  voler  fer  un  ram  ab  aqueixes 
flors. 

ROSER 

No;  s'ha  equivocat,  vuy  guarnirne  un  ge- 
rro. 

FEDERICH 

Si'm  permet  jo  li  donaré  les  flors. 

ROSER 

Perquè  vol  molestarse? 

FEDERICH 

Les  flors  son  la  poesia  mateixa;  m'ha  trobat 
llegint  versos... 

ROSER 

Ja  qu'es  lo  seu  desitg,  tot  esperant  en  Car- 
les, podem  fer  el  ram. 

FEDERICH 

Per  quines  vol  comensar? 

ROSER 

Comensem  per  les  violes? 

FEDERICH 

Sien  les  violes  les  primeres. 

roser,  fent  el  ram 
Abans  faré  un  coixí  de  vert...  aixís,  aixís  se 
sostindràn  mellor  les  altres  flors. 

federich,  triant  flors 

Uy! 

ROSER 

Què  li  passa? 

FEDERICH 

No  rès,  una  carícia  d  una  rosa. 

ROSER 

Veyam  jOh!  quanta  desanch;  si  la  seva  pro- 
mesa s'en  entera,  quina  malícia  que'm  tindria. 

FEDERICH 

Al  contrari,  li  donarà  les  gràcies  per  el  seu 
plany. 

ROSER 

No  ho  sabia  pas,  que  tingués  promesa;  en 
Carles  no  m'ho  ha  dit  may. 

FEDERICH 

En  Carles  està  tan  em  pren  dat  de  la  seva 
promesa  que  no  pensa  que  ningú  més  qu'ell 
puga  estimar. 

roser,  cambiant  de  conversa 

Veyam,  qu'encara  li  surt  sanch? 

FEDERICH 

Ja  està  closa  la  ferida;  ja  no  hi  ha  rès. 

roser,  ensenyantli  el  ram 
Veritat  que  queda  hermós? 

FEDERICH 

Com  vol  que  no  quedí  hermós  si  cada  vega- 

4a  que  les  olora  els  hi  dona  fragància  y  vida, 
ab  ei  seu  respirar. 

roser,  ab  tò  de  súplica 
Deixis  els  cabells  llarchs  home!  jAy!  no, 
«dispensi,  no  m'enrecordava. 

FEDER1CH 

No  estich  tan  desesperat  encara. 

ROSER 

la  està  acabat,  jque  boniçh! 

FEDER1CH 

Es  una  artista,  Roser. 

ROSER  é 

Y  qu'en  farem  ara? 

FEDER1CH 

Deixil  damunt  la  taula. 

ROSER 

No  qu'es  pansiria  desseguida;  aquí  en  aquest 
.gerro.  No  hi  ha  aigua  (truca  el  timbre). 

FEDERICH 

Si'm  diu  ahont  hi  ha  unaaixeta,  li  ompliré... 

ROSER 

<}racies,  ja  ve  la  Teresa, 

ESCENA  II 

TERESA 

Demana  la  senyoreta? 

ROSER 

Si,  omplem  aquest  gerro  d'aigua  (Teresa  a- 
gafa  el  gerro  y  s'en  va  a  dintre). 

FEDERICH 

Triga  molt  en  Carles,  y  no  el  podré  esperar 
més  temps-,  ja  son  dos  quarts,  y... 

ROSER 

La  novia  dèu  entretenirlo,  pot  pensar... 

FEDERICH 

Vostè  ja  n'està  ben  segura  que  no  es  pas  la 
promesa  qui  pot  entretenirlo  en  aquets  mo- 
ments. 

roser,  inquieta 
Jo,  no,  jo  no  se  rès,  (Teresa  entra  ab  el  gerro) 
Ara  si  que  reviurèu  contentes,  {posa  el  ram 
dintre  el  gerro). 

FEDERICH 

Posantles  ab  aigua,  lo  que  fan  es  allargalshi 
l'agonia. 

ROSER 

Vostè  més  s'estima  que's  corsequin  a  la 
planta?  Donchs  jo  no;  morir  per  morir... 

FEDERICH 

S'estima  més  que  morin  martiritzades  per 
unes  mans  boniques. 

roser,  seria 
Jo  no  les  martiritzo,  Federich. 

FEDERICH 

Te  raó;  vostè  no  més  les  arrenca  de  la  plan- 
ta, y  acariciant  el  seu  encís,  gentilment  ab  els 
seus  dits  de  marfil  les  nua  com  si  a  un  malvat 
encadenés,  empresonatles  després  dintre  d'un 
gerro  de  porcelana  fina,  pel  sol  delicte  de  ser 
hermoses  y  fer  olor.  jQu'en  son  de  bones  les 

-florst  Els  hi  tallem  la  vida,  y  sense  queixa, 
moren  donantnos  suau  perfum. 

ROSER 

Nostre  Senyor  en  les  dona  pel  nostre  goig, 
Federich. 

feperich 

Pel  nostre  goig,  si,  però... 

roser,  ab  tò  plany ívol 
Ara  may  més  gosaré  a  cullirne... 

FEDERICH 

En  contes  de  cullirles,  donguelshi  aigua, 
terra,  llum,  no  vulga  ésser  el  seu  butxí;  bésiles 
però  no  les  culli. 

ROSER 

Perquè  no  m'ho  deya  abans;  tantes  que  n'he 
cullides!... 

FEDERICH 

No  els  hi  sabrà  greu  haver  mort  per  vostè, 
si  d'aquesta  mort  a  les  altres  flors  en  lliura. 

ROSER 

Aixís  ho  faré. 

FEDERICH 

Veurà  com  totes  agrahides  li  donaràn  més 
fragància  y  més  color  que  may. 

ROSER 

Que  n'he  sigut  de  dolenta,  jpobres  flors! 

federích,  mirant  les  flors 
Fíxishi,  fíxishi,  com  fan  els  últims  badalls. 
roser 

No  digui  això  per  Deu,  Federich;  jpot  ser 
si,  que  es  veritat  que  sofreixen... 

FEDERICH 

No  s'hi  amoini  Roser.  Sento  en  Carles;  ve- 
yam,  si  es  ell? 

ROSER 

Ditxós  Carles,  jpobretes  flors! 

FEDERICH 

May  es  tart  quan  arriba  lo  que's  vol?' 


ESCENA  III 
carles,  entrant  ab  tò  agradós 
Se  que  fa  rato  que  t'esperes,  no  m'ha  sigist 
possible  venir  abans;  dispensem. 

ROSER 

Ets  ben  poch  formal  de  fer  aborrir  aixís  als 
companys. 

FEDERICH 

No  digui  això  Roser.  Recordaré  ab  gratitut 
la  estona  tan  bellament  passada  ab  la  seva 
agradosa  companyia.  Tens  una  cosina  de  totes 
prendes;  m'ha  estat  fent  companyia  mentres 
t'he  esperat.  jAh!  y  hem  fet  aquest  ram;  qu'efc 
sembla? 

CARLES 

Es  bastant  mal  fet,  me  sembla... 

ROSER 

Gràcies,  home.  Ara  jo  faig  nosa,  ambaixd,» 
Federich,  estiga  bò,  y  creguim,  renyil  forsa. 
Això  no  es  fa  de  fer  esperar  d'aquesta  manera* 
als  companys;  ho  sents  Carles? 

CARLES 

Tens  rahó,  emprò  quant  sabràs  el  motiu... 

ROSER 

No  vuy  pas  sapiguerlo,  prou  diries  alguna 
mentida,  no  no.  A  reveure,  Federich  (sen  va). 
federich,  saludant 
Als  peus  de  vostè,  Roser. 

carles,  alegre 
Abrassem,  chòcala,  felicitem... 

federich 

Què  hi  ha?... 

carles,  content 
Tot  camina  com  una  seda. 

FEDERICH 

Pots  estarne  orgullós;  t'emportes  una  ver- 
dadera  joia. 

carles,  sinmuta  visiblement 

FEDERICH 

Que  no's  pot  dirqu'es  una  joia  la  Roser? 

CARLES 

Anem  al  meu  despatx;  podrem  parlar  ab 
més  llibertat.  Estich  contentíssim;  avuy  tinch 
de  donar  el  cop.  (anantsen  els  dos) 

FEDERICH 

Tens  mes  sort  que  les  bruixes,  (l'escena  so- 
la uns  moments  y  després  surten  la  Roser  y  la 
Teresa) 

ESCENA  IV 

roser,  desde  el  dintell  de  la  porta  esquerra 
Ja  podem  entrar,  ja  son  fóra;  estiguen  se- 
gura. La  tia  té  tota  la  confíansa  y  nosaltres 
també  dóna.  Vaija  estigues  tranquila,  por  ser 
encara  la  trobarém  la  soguilla... 

teresa,  trista 
Ves  quina  culpa  en  tinch  jo.  No  més  de 
pensar  que  puguen  sospitar  de  mí,  no  sé  pas 
lo  que'm  passa.  Sempre  està  seria  ab  mi  la 
senyora;  ella  que  al  quedarme  sense  mare  và 
recullirme;  qu'hauría  sigut  de  mi  tant  petita 
encara. 

roser,  seria 
Sempre  surts  ab  la  mateixa,  ja  fà  vuyt  me- 
sos que  ha  passat...  Và  ésser  una  cosa  ben 
extranya  per  això.  Més  que  per  les  unses: 
que  valia, 'm  dol  per  ésser  la  soguilla  ab  que 
và  casarse  l'avia,  la  mare,  y  fins  la  besàvia; 
però  no  hi  pensem  més.  Què  ja  m'has  replan- 
xat  les  faldilles  blanques? 

TERESA 

Encara  no,  senyoreta. 

ROSER 

Donchs  replànxameles  desseguida  abans  de 
dinar,  y  no  estigues  més  capficada  dóna;  el 
temps  tot  ho  esborra. 

teresa,  anantsen 

Està  bé,  senyoreta... 

poser,  alegra 
Escolta  Teresa;  no  trobes  qu'el  senyoret 
«stà  tot  cambiat?  Es  més  amable,  veritat;  els 
vespres  no  es  mou  may  de  casa.  Vaija,  no 
sembla  ell;  no  se  pas  què  dèu  íerho. 

TERESA 

Que  vol  qu'ho  fassi;  vostè  ho  sab  mellor  que 
jo.  Ja  li  pot  estar  ben  agrahída  la  senyora... 

ROSER 

A  fè  no  t'ente»ch  pas. 

TERESA 

A  qui  ho  deurà  la  senyora  sinó  a  vostè 
qu'el  senyoret  Carles  hagi  fet  aquest  cambi, 
però  ell  no  es  desagrahit... 

roser,  rient 

Ay  no  hem  fassis  riure!  A  mi?  Què  hi  fet  jo 
perquè  ell  cambiés? 

TERESA 

La  senyora  no  sembla  la  mateixa;  sempre 
està  riallera.  Sembla  talment  com  si  li  hagues- 
sin tret  dèu  anys  del  damunt;  sinó  fos  lo  de  la 
soguilla,  estaria  ben  contenta  la  senyora,  però 
això  li  dona  molta  pena. 

roser,  un  poch  seria 

Qu'ets  pesada,  Teresa!  no  en  parlis  més  de 
Ja  soguilla... 

teresa,  excusanise 
Dispensi,  senyoreta. 

ROSER 

Ves,  ves,  y  pensa  ab  les  faldilles... 

teresa,  anantsen 
Si,  senyoreta.  (Roser  s'assenta  vora  el  balcó 
y  es  posa  a  cosir).  Ditxosa  soguilla!  {pausa). 


ESCENA  V 

Carles  desde  el  dintell  de  la  porta  del  Jons 
Deu  me  la  guard  cosineta;  qu'enfeinada 
qu'estàs. 

ROSER 

Deu  me  lo  guard  cosinet;  y  tu  que  ja  has 
acabat  la  feina? 

CARLES 

Aixís  ho  sembla... 

ROSER 

Que  no  tens  d'estudiar  sen  en  temps  d'exà- 
mens?... 

caples,  entrant 
Per  xò  mateix,  per  que  ja  estich  examinat 
es  que  he  acabat  la  feina. 

roser,  aixecàntse  sorpresa 
De  veritat! 

CARLES 

De  veritat. 

roser,  neguitosa 
Però  què!  veyam,  parla... 

CARLES 

No  hi  volgut  dirvos  rès  fins  estar  examinat 
del  tot;  aquest  matí  m'he  examinat  de  l'última 
assignatura. 

'  "  :.  i 

roser,  nerviosa 

Si,  però... 

CARLES 

Tranquilíset:  dos  sobressalients  y  un  nota- 
ble. 

roser,  respirant  fons 
Ay  gràcies  a  Deu!  Quin  pes  m'has  tret  de 
sobre;  deixam  que  respiri.  Veus  si  serveix  fer 
novenes?  Pensant  ab  la  sort  que  tindries  cosía 
una  mateixa  cosa  dos  o  tres  vegades,  tot  sovint 
el  fil  se  m'escurría  de  l'agulla.  Me  feya  el  ma- 
teix efecte  com  si  jo'm  tingués  d'examinar. 

CARLES 

Tant  t'interessaven  els  meus  exàmens... 
roser 

Veuràs,  es  clar  que  si,  y  de  segur  que  t'han 
fet  una  injustícia. 

Carles 

No'm  creus  capàs  de  semblants  notes?  Té, 
mira  (li  ensenya  les  papeleies  d'exàmens). 

ROSER 

No  en  dubto  pas;  vuy  dir,  qu'el  notable  ha 
sigut  injust;  tenia  d'ésser  sobressalient.  Hi 
han  uns  catedràtichs  també.  Està  clar;  com 
que  ningú  t'ha  recomenat.  Però  mellor:  més 
val  unà  nota  menos,  que  no  pas  una  de  més, 
siguent  comprada.  Que  sia  l'enhorabona! 

carles,  apassionat 
L'acepto  de  tot  cor,  Roser. 

ROSER 

Ara  comprench  per  qué  no  has  sigut  pun- 

tual  ab  en  Federich.  Pots  estar  ben  satisfet. 
Que  contenta  estarà  la  tia! 

CARLES 

Pobre  mamà!  Ahont  anat  que  triga  tant 
a  tornar? 

ROSER 

Ha  dit  qu'anava  per  algún  recado  y  que  tot 
seguit  tornava. 

CARLES 

Ja  ho  veus;  l'any  que  vé,  advocat.  A  tu 
deure  haver  acabat  la  carrera. 

ROSER 

A  mí! 

FEDERICH 

Si,  Roser,  a  tú  deuré  la  meva  carrera;  tu  has 
sigut  la  meva  salvació  (apassionat). 

roser,  burlantsen 
Deixam  que  t'escolti.  Em  deixes  tota  parada. 

CARLES 

T'en  recordes  Roser!  Qu'era  jo  un  any  en- 
rera? 

ROSER 

Ben  poca  cosa. 

carles,  acostantse  a  riella 
A  qui  deuré  donchs,  lo  que  ara  soch,  sinó 
a  tú? 

ROSER 

Vols  dir  qu'es  a  mi? 

CARLES 

N'estich  segur,  ni  don  Federich,  ni  el  meu 

mellor  amich,  ni  la  mamà,  pogueren  fer  cam- 
biar  lo  meu  camí,  que  jo'm  creya  de  felicitat. 
Caminava  cego  en  vers  l'abim;  tots  els  vicis 
s'havien  ensenyorit  de  mon  cor;  ningú  contra 
mi  hi  podia,  ni  l'amor  de  mare,  ni  els  concells 
dels  bons  amichs,  rès  en  feya  mella;  ubriagat 
estava  per  tota  lley  de  concupicencies;  sols  lo 
ruí,  lo  baix,  m'atreya.  tota  idea  noble  rebatia 
en  mon  ànima  com  en  una  roca  vella;  en  plena 
tempestat  estava,  quan  de  prompte  creientme 
pròxim  a  assolir  la  felicitat  del  vici,  de  sobte 
un  raig  de  sol  ilumina  les  tenebres  del  meu 
cor,  aquest  raig  de  sol  vares  ser  tú,  Roser,  tú, 
qui  siguent  sencilla  y  pura  de  tota  màcula, 
ab  la  veritat  d'una  ànima  verge,  sense  que 
m'en  adonés  me  conduíes  pel  camí  de  la  per- 
fecció, (pujant  de  tò  y  apassionadísim)  les 
teves  paraules  eren  per  mi  desinteressades, 
elles  resonaven  en  les  meves  orelles  ab  tò 
suau  y  perllongat,  com  si  sentís  el  dols  tocar 
de  les  campanes  al  néixer  el  dia  recordantnos 
que  a  Deu  ho  devem  tot,  aixís  s'impresionà 
mon  cor  de  dolsa  melangia,  aixís  sentí  jo  les 
teves  paraules  resucitant  mon  cor.  Roser! 
sense  tú,  la  vida,  mon  cor  no  podria  viure;  jo 
mercè  d'ell  t'en  faig  com  de  la  meva  ànima. 
Sinó  puch  viure  la  teva  vida,  no  creguis  sia 
salvat,  (agajantli  les  mans). 

roser,  abaixant  els  ulls  y  amorosa 

Carles,  Carles! 

carles,  mirantla  de  fit  a  fit 

Dolsa  Roser! 

roser,  molt  dolsa  y  pausadament 
Per  què  m'has  robat  el  cor? 
carles,  al  sentir  la  paraula  robat  queda 
sorprès  sense  dir  rès.  (pausa). 
roser 

Però  qu'et  passa?  Que  no  estàs  bó;  estàs  tot 
groch...  enraona,  els  ulls  t'espurnen,  què  tens? 
parla!  (les  darrer  as  paraules  les  diu  cridant) 
carles,  s'agenolla  a  nels  seus  peus  y 
arrenca  ab  gran  plor 
carles,  plorant 

Roser,  Roser! 

roser,  esperverada 
Carles,  Carles!  que't  poden  sentir,  aixecat... 
me  fas  por... 

carles,  més  Jort 
Roser,  Roser! 

roser,  suspirant  Jondament 

Carles! 

CARLES 

Perdonem  Roser,  perdonem. 

roser,  neguitosa 
Que  pot  venir  algú;  no  cridis;  aixecat... 

carles,  aixecantse 
No  puch  estimarte;  no! 

roser 

Ben  ^penedit  estàs  de  la  teva  vida  passada; 
son  per  això  les  teves  llàgrimes?  La  teva  mare 
es  la  única  que  dèu  perdonarte,  y  ja  sabs  que 
jamai  ha  deixat  de  íerho.  En  quant  a  mí,  no 

valia  pas  tant;  lo  teu  cor  ha  pres  ufana  y  dolsa 
florida,  els  meus  brassos  t'obro  pera  recullir 
la  flor. 

carles,  vd  pera  besaria  empro  reculà 
Santa  Roser! 

roser,  seria 

Que  esperes? 

carles,  disculpantse 

No  puch... 

roser,  sense  dir  rès  queda  tota  confosa 

carles,  no  gosant  parlar 
Si  sapiguessis.  Oh  Deu! 

ROSER 

Rès  tens  que  dirme  ja,  els  teus  llavis  tan- 
ques al  baixar  jo  obedienta  els  ulls;  adeu  Car- 
les (anantsen) 

carles,  cridant 
Roser,  Roser! 

roser,  trista 

Perdonem. 

carles,  ab  desfici 
Vuy  que  ho  sàpigues;  maltràctem,  escúpem, 
però  escóltem,  escoltem! 

roser,  anànsent 
Tot  s'ha  acabat... 

carles,  excitadissim 
Jo,  sols  jo,  vareig  robarte  la  teva  soguilla. 
Si,  soch  un  lladre,  però  t'estimo;  et  robo  y 
després  vuy  besarte.  Ja  ho  veus  si  en  soch  de 
malvat.  Desprecíem,  ultràtgem,  déixem  tor- 
nar a  n'el  vici  (pujant  de  tò)%  déixem  ésser  fe- 

lis  com  abans,  déixem  que  sia  un  lladre...  (plo- 
ra) 

roser,  horrorit^ada 

Tú,  tú. 

CARLES 

Si!  jo. 

roser,  horrorit^ada 
No  vares  ser  tu,  no! 

CARLES 

Si!  aparteten  de  mi,  dónem  a  la  justícia... 

ROSER 

No,  digues  que  no,  Carles! 

CARLES 

Vareig  robar,  Roser! 

ROSER 

Oh,  Deu! 

CARLES 

No'm  planyis  no!  la  felicitat  d'abans  m'es- 
pera... 

roser,  no  havent  esment  dè  lo  que  diu 
Lo  teu  cor  ha  pres  ufana;  la  teva  vida  pas- 
sada jo  l'he  vista  caure  com  flor  mústiga  con- 
vertintse  en  pols,  emportantsela  enllà  d'enllà 
lo  vent  d'hont  ja  may  podrà  tornar... 

CARLES 

Roser...  soch  un  lladre... 

ROSER 

Si,  lladre... 

CARLES 

Vuy  ésser  íelís  siguent  lladre,  vui  ésser  dit- 

xós  assedegatme  de  vici.  No  parlis,  no  parlis, 
em  martiritzes. 

roser,  no  sentintlo 
Molts  cauen  al  abim  perquè  no  han  trobat 
cap  mà  pietosa  qu'els  sapigués  salvar... 
carles,  crida 

Adeu,  Roser! 

roser,  cridant,  iirdntseli  al  coll 
Carles,  Carles!  (pausa) 

carles,  ab  veu  baixa 
Soch  un.,.  (Roser  li  tapa  la  boca)  Roser! 
maleeixme,  condémnem...  (pujant  de  tò) 
roser,  les  primeres  paraules  ab  energia 
Sí,  malehida  sia  la  teva  vida  passada;  con- 
demnat sies  a  tenirme  etern  amor. 

carles,  ab  goig,  besantli  eljront 
Roser! 

